stanford-oval/wikipedia huggingface dataset:
Aleksandr Tretjakov (skeletonkelkkailija)
Ura

Tretjakov saavutti olympiakultaa vuoden 2014 talviolympialaisista Sotšista. Hän saavutti myös olympiapronssia vuoden 2010 talviolympialaisista Vancouverista. MM-kilpailuista Tretjakov on saavuttanut yhden kullan, kaksi hopeaa ja kaksi pronssia. Yksi pronsseista on tullut sekajoukkuekilpailuista. EM-kilpailuista hänellä on niin ikään yksi kulta, kaksi hopeaa ja kaksi pronssia.
Aiheesta muualla

Kuvia tai muita tiedostoja aiheesta Aleksandr Tretjakov (skeletonkelkkailija) Wikimedia Commonsissa
| --- | --- |
Auktoriteettitunnisteet: Henkilöt :  Yle
Benjamin Toniutti

| Benjamin Toniutti |
| --- | --- |
 Benjamin Toniutti
Henkilötiedot
Koko nimi:  Benjamin Toniutti
Syntynyt: 30. lokakuuta 1989 (ikä 35) Mulhouse, Ranska
Kansalaisuus:   Ranska
Lentopalloilija
Lempinimi:  Ben
Pituus:  183 cm
Paino:  72 kg
Nyk. joukkue:  ZAKSA Kędzierzyn-Koźle
Sarja:  PlusLiga
Pelaajaura
Ammattilaisjoukkueet
2009–2013 2013–2014 2014 2015 2015–:  Arago de Sète Porto Robur Costa Ravenna Zenit-Kazan VfB Friedrichshafen ZAKSA Kędzierzyn-Koźle
Maajoukkueet
2010–:  Ranska
| Mitalit> Maa:  Ranska.Miesten lentopallo.EM-kilpailut  | Mitalit> Maa:  Ranska.Miesten lentopallo.EM-kilpailut  | Mitalit> Maa:  Ranska.Miesten lentopallo.EM-kilpailut  | Maa:  Ranska> Miesten lentopallo. |
| --- | --- | --- | --- |
|  Kultaa | Bulgaria/Italia 2015 |  |  |
Benjamin Toniutti (s. 30. lokakuuta 1989 Mulhouse) on ranskalainen lentopalloilija, joka edustaa Puolan PlusLigassa pelaavaa ZAKSA Kędzierzyn-Koźlea ja Ranskan lentopallomaajoukkuetta. Pelipaikaltaan 183 senttimetriä pitkä ja 72 kilogrammaa painava Toniutti on passari. Hänen iskulyöntinsä ylettyy 320 senttimetrin korkeuteen ja torjuntalyönti 300 senttimetriin.
Toniutti aloitti uransa kotimaansa Arago de Sètessä, jossa hän voitti neljä peräkkäistä Ranskan-mestaruuspronssia vuosina 2009–2013. Vuodet 2013–2014 Toniutti edusti italialaista Porto Robur Costa Ravennaa. Vuonna 2014 hän pelasi myös kuukauden ajan Venäjän Superliigan VK Zenit-Kazanissa. Vuonna 2015 hän saavutti VfB Friedrichshafenin kanssa Saksan Bundesliigan mestaruuden.
Useita nuorten arvokisamitaleja Ranskan kanssa saavuttanut Toniutti debytoi Ranskan lentopallomaajoukkueessa vuonna 2010. Vuonna 2015 hän oli mukana voittamassa maailmanliigaa, jossa hänet valittiin parhaaksi passariksi. Saman vuoden EM-kilpailuissa hän voitti niin ikään kultaa. Toniutti toimii myös Ranskan maajoukkueen kapteenina.
Saavutukset

Seuratasolla
Bundesliiga: 2014–2015
Maajoukkuetasolla
Maailmanliiga: kultaa (2015)
EM-kilpailut: kultaa (2015)
Alle 21-vuotiaiden EM-kilpailut: kultaa (2008), hopeaa (2006)
Alle 19-vuotiaiden MM-kilpailut: pronssia (2007)
Alle 19-vuotiaiden EM-kilpailut: kultaa (2007)
Henkilökohtainen
Maailmanliigan paras passari: 2015
Afrikan maantiede

Satelliittikuva, jossa näkyvät Saharan autiomaa ja keskiosan sademetsät.
Afrikka on maapallon toiseksi suurin manner. Sen pohjoisosaa hallitsee Saharan autiomaa, ja keskiosissa on trooppisia sademetsiä.
Sijainti ja koko

Afrikka rajautuu pohjoisessa Välimereen, koillisessa Suezin kanavaan ja Punaiseenmereen, idässä Intian valtamereen ja lännessä Atlanttiin.
Afrikan pinta-ala on 30,3 miljoonaa neliökilometriä. Afrikan pohjoisimmasta kohdasta, Ras ben Sakkasta Tunisiassa (37°21' N), eteläisimpään, Cape Agulhasiin Etelä-Afrikassa on matkaa suunnilleen 8 000 kilometriä. Mantereen läntisimmästä kohdasta, Kap Verden niemimaasta Senegalissa(17°33'22" W), itäisipään kohtaan Sar Hafuniin Somaliassa (51°27'52" E), on noin 7 400 kilometriä.
Afrikan rantaviivan pituus on noin 26 000 kilometriä. Muihin maanosiin verrattuna Afrikan rannikot ovat melko suoria, ilman laajoja niemimaita tai lahtia.
Pinnanmuodot

Afrikka koostuu useista ylätasangoista, jotka Itä-Afrikan hautavajoama halkaisee mantereen itäosissa. Vulkaanisessa hautavajoamassa on useita järviä ja laaksoja. Afrikan luoteisosissa ovat Atlasvuoret, jotka ovat geologisesti mantereen nuorinta osaa.
Afrikan korkein vuori on Kilimanjaro, jonka huippu on 5 895 metriä merenpinnasta.
Vesistöt

Afrikan suurin joki on Välimereen laskeva Niili, jota pidetään noin 6 690 kilometrin pituudellaan maailman pisimpänä jokena. Muita Afrikan suurimpia jokia ovat Kongo (4 630 km), Sambesi (2 735 km) ja Niger (4 100 km).
Useimmat Afrikan suurista järvistä sijaitsevat Ison hautavajoaman alueella. Suurimpia järviä ovat esimerkiksi Victorianjärvi, Tanganjikajärvi, Njassajärvi, Albertinjärvi ja Tšadjärvi.
Saaret

Afrikan kaakkoisrannikolla on Madagaskar, joka on maailman neljänneksi suurin saari. Mannerta ympäröiviä muita saaria ovat esimerkiksi Komorien saaristo (Komorit ja Mayotte), Réunion, Mauritius, Seychellit, Sokotra, Tristan da Cunha, Madeira, Kanariansaaret sekä São Tomé ja Príncipe.
Luonto > Kasvillisuusvyöhykkeet

Pohjois-Afrikassa on suuri Saharan kuumuusaavikko. Sen pohjoispuolella on kapea Välimeren rannikkovyöhyke. Saharan eteläpuolella on Sahel, joka on kuiva, puoliaavikosta savanniksi asteittain muuttuva alue. Keski- ja Länsi-Afrikka on tiheiden ja kosteiden trooppisten sademetsien peitossa. Eteläisessä Afrikassa on puoliaavikoita ja Kalaharin autiomaa.
Luonto > Eläimistö

Afrikassa on hyvin monimuotoinen ja runsas eläimistö. Siellä on maailman muihin alueisiin verrattuna huomattavan paljon suurikokoisia eläimiä, varsinkin nisäkkäitä. Sellaisia ovat petoeläimistä leijona, leopardi ja hyeena, kasvis­syöjistä esimerkiksi afrikannorsu, kirahvi, virtahepo ja sarvikuono. Afrikassa on myös suuri joukko antilooppilajeja sekä kädellisiä kuten paviaanit sekä ihmis­apinoihin kuuluvat simpanssit ja gorillat. Linnuista suurin on strutsi ja matelijoista krokotiili.
Aiheesta muualla

Kuvia tai muita tiedostoja aiheesta Afrikan maantiede Wikimedia Commonsissa
Afrikan korkeuseroja kuvaava kartta. Ylätasangot näkyvät vihreällä.
Afrikan kasvillisuusvyöhykkeet
Álex Rins

| Álex Rins |
| --- | --- |

Henkilötiedot
Syntynyt: 8. joulukuuta 1995  Barcelona 
Kansalaisuus:   Espanja
Uratiedot
Pyörän numero:  42
Nykyinen talli:  Monster Energy Yamaha MotoGP Team
Nykyinen pyörä:  Kalex
Tilastot
MotoGP
Kilpailuja:  108 (MotoGP)
Maailmanmestaruuksia:  0
Voittoja:  6 (MotoGP)
Palkintosijoja:  18 (MotoGP)
Paalupaikkoja:  0 (MotoGP)
Nopeimpia kierroksia:  7 (MotoGP)
Ensimmäinen kilpailu:  Qatarin Grand Prix 2017 (MotoGP)
Ensimmäinen voitto:  Amerikan Grand Prix 2019 (MotoGP)
Moto2
Kilpailuja:  36 (Moto2)
Maailmanmestaruuksia:  0
Voittoja:  4 (Moto2)
Palkintosijoja:  17 (Moto2)
Paalupaikkoja:  4 (Moto2)
Nopeimpia kierroksia:  7 (Moto2)
Ensimmäinen kilpailu:  Qatarin Grand Prix 2015 (Moto2)
Ensimmäinen voitto:  Indianapolisin Grand Prix 2015 (Moto2)
Moto3
Kilpailuja:  52 (Moto3)
Maailmanmestaruuksia:  0
Voittoja:  8 (Moto3)
Palkintosijoja:  22 (Moto3)
Paalupaikkoja:  13 (Moto3)
Nopeimpia kierroksia:  5 (Moto3)
Ensimmäinen kilpailu:  Qatarin Grand Prix 2012 (Moto3)
Ensimmäinen voitto:  Amerikan Grand Prix 2013 (Moto3)
Aiheesta muualla
www.alexrins.com
Álex Rins Navarro (s. 8. joulukuuta 1995 Barcelona) on espanjalainen ratamoottoripyöräilijä. Kaudella 2015 hän kilpailee Páginas Amarillas HP 40 -tallissa Moto2-luokassa Kalexin pyörällä. Rins on 176 senttimetriä pitkä ja painaa 62 kilogrammaa.
Ura > Moto3

Rins debytoi Moto3-luokassa kaudella 2012 Estrella Galician Suter Hondalla. Hän oli sarjan yhteispisteissä viides ja saavutti ensimmäisen palkintokorokesijansa Ranskasta. Kaudella 2013 Rins jatkoi saman tallin KTM:llä. Hän saavutti kauden aikana kuusi voittoa ja yhteensä 14 palkintokorokesijoitusta. Se riitti sarjan toiseen tilaan maanmies Maverick Viñalesin jälkeen. Kaudella 2014 Rins jatkoi Estrella Galicialla. Hän saavutti kauden aikana kaksi voittoa ja yhteensä kahdeksan palkintosijoitusta sijoittuen sarjan yhteispisteissä kolmanneksi.
Ura > Moto2

Kaudeksi 2015 Rins siirtyy Moto2-luokkaan Páginas Amarillas HP 40 -talliin Kalexin pyörälle.
Ura > MotoGP

Álex Rins ajaa MotoGP -luokassa Team SUZUKI ECSTAR tallissa vuonna 2017 tallikaverinaan italialaiskuljetta Andrea Iannone.
Aiheesta muualla

Kuvia tai muita tiedostoja aiheesta Álex Rins Wikimedia Commonsissa
| --- | --- |
Auktoriteettitunnisteet: Henkilöt :  Yle
Fredrika Bremer

Fredrika Bremer (17. elokuuta 1801 – 31. joulukuuta 1865) oli ruotsalainen kirjailija. Hänen arkielämää kuvaavat romaaninsa saavuttivat suurta suosiota. Sen sijaan hänen yhteiskunnallisia kannanottoja sisältävät teoksensa saivat ristiriitaisemman vastaanoton.
Henkilöhistoria > Tapaaminen paavi Pius IX:n kanssa

Fredrika Bremer pääsi tapaamaan paavi Pius IX:tä 25. helmikuuta 1858. Bremerin läpimurtoromaani Grannarne oli ilmestynyt vuonna 1837, ja Bremer oli saavuttanut menestystä sekä Euroopassa että Yhdysvalloissa kirjoillaan, jotka poikkeuksetta ajoivat naisen oikeutta olla vapaa ja kunnioitettu kansalainen.
Ruotsalaisista naisista samanlaista mainetta olivat häntä ennen saavuttaneet vain kuningatar Kristiina ja Pyhä Birgitta. Näiden esikuviensa tavoin Fredrika oli kovasti toivonut pääsevänsä tapaamaan paavia. Fredrika halusi esittää paaville kysymyksiä naisten asemasta ja siitä, miksi Raamattu ei ota kantaa eläinten tarkoituksettomaan kärsimykseen. Näistä asioista Fredrika ei silti saanut tilaisuutta kysyä, sillä audienssi ei sujunut kuten hän oli toivonut: paavi alkoi tentata Bremeriltä eikö tämä ole katolilainen ja selostaa pitkällisesti, miksi Bremerin tulisi kääntyä ja liittyä ainoan oikean kirkon jäseneksi.
Tapaaminen päättyi ja kardinaali Xavier de Mérode saatteli Bremeriä. Myöskin de Mérode sanoi, että Bremerin tulisi kääntyä katolilaiseksi, sillä hänen kaltaisensa ihmisen ei tulisi kuolla kerettiläisenä. Tuohtunut Bremer kertoi kardinaalille uskostaan ja totesi, että katolilaisen kirkon tulisi kelpuuttaa sekä Luther että Birgitta, eikä sen tulisi torjua Buddhaa, Sokratesta tai Spinozaa. Hän ilmoitti de Mérodelle: "Katsokaas, monsignore, minä olen enemmän katolilainen kuin te!"
Teokset > Suomennetut teokset

Joulu-aatto ja joulu-aamu (P. Tikkanen 1856) (Julafton och julottan, 1853)
Koti 1–2 (Otava 1900) (Hemmet, 1839)
Kuvauksia jokapäiväisestä elämästä (suom. Theodolinda Hansson, Edlund 1882) (Teckningar utur hvardagslifvet, 1828)
Teokset > Suomentamattomia teoksia

Axel och Anna (1828)
En Dagbok (1843)
Fader och Dotter (1858)
Familjen H*** (1830–1831)
Fjärilns evangelium (1863)
Grannarne (1837)
Hemmen i den nya världen (1853–1854)
Hertha (1856)
I Dalarna (1845)
Lifvet i gamla verlden (1860–1862)
Midsommarresan (1848)
Nina (1835)
Nya teckningar ur hvardagslifvet (1834–1848)
Presidentens döttrar (1834)
Samlade Skrifter i urval (1868–1872)
Sjelfbiografiska anteckningar (1868)
Strid och frid (1840)
Syskonlif (1848)
Trälinnan (1840)
Tvillingarne (1828)
Kirjallisuutta

Ehnmark, Elof, Fredrika Bremer, Natur och Kultur 1963.
Holm, Birgitta (red.), Fredrika Bremer ute och hemma, Uppsala universitet: Almqvist & Wiksell International 1987.
Aiheesta muualla

Vapaasti ladattavia Fredrika Bremerin e-kirjoja Projekti Lönnrotilta sekä Project Gutenbergiltä
Kirjasampo.fi: Fredrika Bremer
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Suomi (KANTO)  Belgia  Yhdysvallat  Ruotsi  Japani  Tšekki  Australia  Kreikka  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  KulturNav 
Henkilöt:  Deutsche Biographie  DDB  Trove  Kansallisbiografia  Uppslagsverket Finland  Biografiasampo 
Muut:  Europeana  RISM  SNAC  IdRef 
Tuorla, Bremerin syntymäkoti
Årsta, Bremerin asuinpaikka
Bremerin hauta
Asmo Maanselkä

| Asmo Maanselkä |
| --- | --- |

Henkilötiedot
Syntynyt: 21. lokakuuta 1981 (ikä 43) Karstula
Poliitikko
Puolue:  Perussuomalaiset
Entiset puolueet:  Suomen Kristillisdemokraatit
Asema:  ent. puoluesihteeri
Asmo Samuel Maanselkä (s. 1981 Karstula) on Avain-yhtiöiden markkinointi- ja viestintäpäällikkö. Hän toimi Suomen Kristillisdemokraattien puoluesihteerinä vuosina 2011–2021.  Koulutukseltaan hän on kauppatieteiden maisteri ja yhteiskuntatieteiden maisteri. Hän on ollut Toimi Kankaanniemen eduskunta-avustajana vuosina 2003–2009 ja Jyväskylän kaupunginvaltuutettu 2008–2011. Lisäksi hän on ollut VR:n hallintoneuvoston jäsen.
Maanselkä toimi Kristillisdemokraattisten nuorten puheenjohtajana vuosina 2004–2007. Maanselkä siirtyi tammikuussa 2025 perussuomalaisiin ja samalla Riikka Purran erityisavustajaksi.
Kannanottoja

Maanselkä on ehdottanut Suomeen Ruotsin mallin mukaista sähköverotusta, jossa harvaan asutuilla seuduilla olisi alempi sähkövero. Hän uskoo, että sähköveron laskeminen nopeuttaisi siirtymistä vähäpäästöisten energialähteiden käyttöön. Maanselkä on ottanut kantaa myös haitallisiin yritystukiin, hänen mielestään hallituksen tulisi parafiinisen dieselin tuen leikkauksen sijaan puuttua yritystukiin "jotka ylläpitävät kaljarallia Virosta".
Maanselkä julkaisi joulukuussa 2019 Twitter-viestin, jossa nimitti Marinin hallitusta ”Spice Girls -hallitukseksi”. Twiitti keräsi hämmästeleviä kommentteja, ja vihreiden kansanedustaja Iiris Suomela syytti kirjoitusta seksistiseksi. Maanselkä poisti viestinsä ja perusteli kirjoituksensa olleen humoristinen. Maanselän mukaan ”tarkoituksena oli kommentoida vasemmistopuolueiden liian vastuutonta talouspolitiikkaa”.
Julkaisut

Ajatushautomo Kompassi julkaisi vuonna 2018 Maanselän kirjoittaman "Kannustava perusturva" -kirjan. Talouselämän mukaan "tuloksena on erittäin kiinnostava kirja, jossa on aineksia kansanedustajien ja muiden päättäjien pakko lukea -listalle."
Allan Saint-Maximin

| 0 | 1 | 2 | 3 |
| --- | --- | --- | --- |
 Allan Saint-Maximin vuonna 2014.
Henkilötiedot
Syntymäaika: 12. maaliskuuta 1997 (ikä 27)
Syntymäpaikka: Châtenay-Malabry, Ranska
Pelipaikka: hyökkääjä
Pituus: 173 cm
Seura
Seura: Al-Ahli
Pelinumero: 97
Junioriseurat
2003–2004: Verrières-le-Buisson
2004–2007: US Ris-Orangis
2007–2011: AC Boulogne-Billancourt
2011–2013: Saint-Étienne
Seurat
| Vuodet | Seura | O | (M) |
| 2013–2015 | Saint-Étienne | 12 | (0) |
| 2015–2017 | Monaco | 1 | (0) |
| 2015–2016 | → Hannover (laina) | 16 | (1) |
| 2016–2017 | → Bastia (laina) | 34 | (3) |
| 2017–2019 | Nice | 64 | (9) |
| 2019–2023 | Newcastle United | 111 | (12) |
| 2023– | Al-Ahli | 2 | (0) |
Maajoukkue
| 2013 | Ranska U-16 | 11 | (3) |
| 2013–2014 | Ranska U-17 | 7 | (4) |
| 2016–2017 | Ranska U-20 | 7 | (2) |
| 2017–2019 | Ranska U-21 | 7 | (0) |
 Seurajoukkueuran tilastot kattavat vain kansalliset sarjat, päivitetty 21. maaliskuuta 2021.  Maajoukkueuran tilastot päivitetty 21. maaliskuuta 2021.
Allan Saint-Maximin (s. 12. maaliskuuta 1997 Châtenay-Malabry) on ranskalainen jalkapalloilija, pelipaikaltaan hyökkääjä. Hän edustaa Saudi-Arabian Valioliigassa pelaavaa Al-Ahlia, jonne hän siirtyi Newcastle Unitedista kesällä 2023.
Hän aloitti uransa vuonna 2003 Verrières-le-Buissonissa. Vuonna 2004 hän siirtyi US Ris-Orangisiin ja vuosina 2007-2011 hän pelasi AC Boulogne-Billancourtissa. Heinäkuussa 2011 hän siirtyi AS Saint-Étienneen. Kesäkuussa 2013 hän siirtyi ykkösjoukkueeseen. Hän teki debyyttinsä ykkösjoukkueessa 1. syyskuuta 2013 Bordeaux'ta vastaan. Helmikuussa 2015 hän teki jatkosopimuksen vuoteen 2019 saakka. Heinäkuussa 2015 hän teki viiden vuoden sopimuksen AS Monacon kanssa, ja sieltä hänet laitettiin välittömästi lainalle Hannover 96:een. Heinäkuussa 2016 hän siirtyi lainalle SC Bastiaan. Elokuussa 2017 hän siirtyi OGC Niceen, jossa hän pelasi kaksi kautta. Ensimmäisellä valioliigakaudellaan Newcastle Unitedissa hän pelasi 26 liigaottelua ja teki niissä kolme maalia. Kaudella 2020–2021 hän teki kolme maalia 25 liigaottelussa, kaudella 2021–2022 viisi maalia 35 ottelussa ja kaudella 2022–2023 yhden maalin 25 liigaottelussa.
Saint-Maximin pelasi Ranskan alle 16-, alle 17-, alle 20- ja alle 21-vuotiaiden maajoukkueissa.
Brady Skjei

| Brady Skjei |
| --- | --- |

Henkilötiedot
Syntynyt: 26. maaliskuuta 1994 (ikä 30) Lakeville, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  96 kg
Seura
Seura:  Nashville Predators
Sarja:  NHL
Pelinumero:  76
Pelaajaura
Pääsarjaura:  2015–
Aik. seurat:  New York Rangers (NHL) Hartford Wolf Pack (AHL)   Carolina Hurricanes (NHL)
NHL-varaus:  28. varaus, 2012 New York Rangers
Brady Skjei (s. 26. maaliskuuta 1994) on yhdysvaltalainen jääkiekkoilija, joka pelaa Nashville Predatorsissa. Hän on New York Rangersin ensimmäisen kierroksen varaus vuodelta 2012.
Ura > Seurajoukkueura

Skjei pelasi kaksi vuotta yliopistokiekkoa Minnesotassa Lakeville North Panthersissa. Ensimmäisellä kaudella hänet valittiin vuoden tulokkaaksi ja toisella kaudella arvokkaimmaksi pelaajaksi. Kahden jälkimmäisen yliopistovuoden aikana Skjei pelasi USA Hockey National Team Development Programissa Michiganissa. Hän pelasi vuoden alle 17-vuotiaiden joukkueessa ja toisen alle 18-vuotiaiden joukkueessa. Jälkimmäisen kauden jälkeen Skjei varattiin New York Rangersiin ensimmäisellä kierroksella vuoden 2012 NHL:n varaustilaisuudessa. Tulokaskaudellaan Minnesotan yliopistossa Skjei pelasi 36 ottelua, joissa teki yhden maalin ja kaksi syöttöpistettä. Skjei teki tulokassopimuksen New York Rangersin kanssa 1. huhtikuuta 2015. Hän pelasi kauden 2014–2015 loppuun asti AHL:ssä Hartford Wolf Packissa.
Skjei teki ammattilaisuransa ensimmäisen maalin sekä samalla pisteen Calder Cupin pudotuspeleissä Providence Bruinsia vastaan 26. huhtikuuta 2015.
Siirtotakarajalla vuonna 2020 Rangers kauppasi Skjein Carolina Hurricanesiin vaihdossa ensimmäisen kierroksen varausvuoroon vuoden 2020 varaustilaisuudessa.
Heinäkuussa 20024 Skjei teki vapaana agenttina Nashville Predatorsin kanssa seitsemän vuoden mittaisen ja yhteensä 49 miljoonan dollarin arvoisen sopimuksen.
Ura > Maajoukkueura

Skjei edustaa maajoukkuetasolla Yhdysvaltoja. Ensimmäisen kerran hän pelasi maajoukkueessa World U-17 Hockey Challengessa vuonna 2011, jolloin hän teki yhden maalin ja sai kolme syöttöpistettä kuudessa ottelussa. Yhdysvallat sijoittui hopealle turnauksessa. Vuonna 2012 Skjei pelasi muutamissa turnauksissa Yhdysvaltojen alle 18-vuotiaiden maajoukkueen kanssa. Yksi näistä oli alle 18-vuotiaiden maailmanmestaruuskilpailut, joissa Skjei voitti heti ensimmäisissä IIHF:n alaisessa turnauksessaan kultaa. Hän oli myös mukana maajoukkueen arviointileirillä ennen vuoden 2013 alle 20-vuotiaiden maailmanmestaruuskilpailuja, mutta häntä ei kuitenkaan valittu lopulliseen kisajoukkueeseen. Hän pääsi alle 20-vuotiaiden kisoihin kuitenkin heti seuraavana vuonna, kun kisat järjestettiin Ruotsissa.
Tilastot

Käännös suomeksi
Anton Burdasov

| Anton Burdasov |
| --- | --- |

Henkilötiedot
Syntynyt: 9. toukokuuta 1991 (ikä 33) Tšeljabinsk
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  188 cm
Paino:  97 kg
Seura
Seura:  Barys Astana
Sarja:  KHL
Pelaajaura
Pääsarjaura:  2009–
Aik. seurat:  Avangard Omsk (KHL)  TsSKA Moskova (KHL) Salavat Julajev Ufa (KHL) SKA Pietari (KHL) Traktor Tšeljabinsk (KHL)
Anton Burdasov (s. 9. toukokuuta 1991) on venäläinen jääkiekkoilija, pelipaikaltaan laitahyökkääjä. Burdasov edustaa KHL-seura Barys Astanaa.
Burdasov on Metšel Tšeljabinskin kasvatti. Hän aloitti ammattilaisuransa kotikaupunkinsa Traktor Tšeljabinskin joukkueessa. Kaudeksi 2012–2013 Burdasov siirtyi SKA Pietariin. Kauden 2015–2016 puolessa välissä SKA myi Burdasovin Avangard Omskiin vaihdossa Sergei Širokoviin.
Kaudeksi 2019-20 Burdasov siirtyi yksivuotisella sopimuksella takaisin SKA Pietariin. Toukokuussa 2020 Burdasov solmi kaksivuotisen jatkosopimuksen SKA:n kanssa.
Aiheesta muualla

Anton Burdasov Elite Prospects. Everysport Media Group AB. (englanniksi)
| --- | --- |
Auktoriteettitunnisteet: Henkilöt :  Yle
Alison Cerutti

| Mitalit | Mitalit | Mitalit |  |
| --- | --- | --- | --- |
|  Alison Cerutti  |  Alison Cerutti  |  Alison Cerutti  |  |
Maa:  Brasilia
Miesten lentopallo
|  Olympialaiset  |  Olympialaiset  |  Olympialaiset  |  |
|  Kultaa | Rio 2016 | rantalentopallo |  |
|  Hopeaa | Lontoo 2012 | rantalentopallo |  |
| MM-kilpailut   | MM-kilpailut   | MM-kilpailut   |  |
|  Kultaa | Rooma 2011 | rantalentopallo |  |
|  Kultaa | Haag 2015 | rantalentopallo |  |
|  Hopeaa | Stavanger 2009 | rantalentopallo |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Guadalajara 2011 | rantalentopallo |  |
Alison Conte Cerutti (s. 7. joulukuuta 1986 Vitória) on brasilialainen rantalentopallon olympiavoittaja ja maailmanmestari. 203 senttimetriä pitkän ja 110 kilogrammaa painavan Ceruttin parina toimii nykyisin Bruno Oscar Schmidt.
Cerutti saavutti Emanuel Regon kanssa hopeaa vuoden 2012 kesäolympialaisista Lontoosta. Vuoden 2016 kesäolympialaisista Rio de Janeirosta Cerutti voitti kultaa Schmidtin kanssa. MM-kilpailuista Cerutti on saavuttanut kaksi kultaa, vuosilta 2011 Regon kanssa ja 2015 Schmidtin kanssa, sekä yhden hopean vuodelta 2009. Pan-Amerikan kisoista hänellä on yksi kulta vuodelta 2011.
Aiheesta muualla

Kuvia tai muita tiedostoja aiheesta Alison Cerutti Wikimedia Commonsissa
| --- | --- |
Auktoriteettitunnisteet: Henkilöt :  Yle
Alex Merlim

| Mitalit | Mitalit | Mitalit |  |
| --- | --- | --- | --- |
|  Alex Merlim (keskellä) vuonna 2021. |  Alex Merlim (keskellä) vuonna 2021. |  Alex Merlim (keskellä) vuonna 2021. |  |
Maa:  Italia
Miesten futsal
| MM-kilpailut  | MM-kilpailut  | MM-kilpailut  |  |
|  Pronssia | Thaimaa 2012 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Belgia 2014 |  |  |
Alex Rodrigo da Silva Merlim (s. 15. heinäkuuta 1986 Dourados, Brasilia) on brasilialaissyntyinen italialainen futsalpelaaja, joka edustaa portugalilaista Sporting CP:tä ja Italian futsalmaajoukkuetta. Pelipaikaltaan 179 senttimetriä pitkä ja 69 kilogrammaa painava oikeajalkainen Merlim on laitapelaaja.
Merlim on pelannut Italian futsalmaajoukkueessa vuodesta 2010 alkaen. Hän on saavuttanut maajoukkueen kanssa pronssia MM-kilpailuista vuodelta 2012 ja kultaa EM-kilpailuista vuodelta 2014. Vuoden 2012 MM-kilpailuissa Merlim onnistui kahdesti maalinteossa.
Merlim on pelannut Sporting CP:n paidassa vuodesta 2015 alkaen. Sitä ennen hän edusti vuodet 2011–2015 italialaista Luparensea ja vuodet 2007–2011 niin ikään italialaista Augustaa. Merlim on saavuttanut kaksi Italian mestaruutta.
Andraž Pograjc

| Andraž Pograjc |
| --- | --- |

Henkilötiedot
Syntynyt: 26. syyskuuta 1991 (ikä 33) Trbovlje, Slovenia
Mäkihyppääjä
Seura:  SK Zagorje
Maailmancup
Kaudet:  2013–
Voitot:  0
Palkintokorokkeella:  0
 Tietolaatikko päivitetty 10. helmikuuta 2016 
Andraž Pograjc (s. 26. syyskuuta 1991 Trbovlje) on slovenialainen mäkihyppääjä. Pograjc edustaa SK Zagorje -seuraa.
Pograjc debytoi maailmancupissa maaliskuussa 2013 Lahden suurmäen kilpailussa sijoittuen sijalle 30. Näin ollen hän saavutti heti ensimmäisen maailmancupin pisteensä. Samassa kuussa Pograjc oli mukana voittamassa Planican lentomäen joukkuekilpailua Peter Prevcin, Jurij Tepesin ja Robert Kranjecin kanssa. Pograjcin paras sijoitus maailmancupissa on 24. tila seuraavalta päivältä Planican lentomäkikisasta.
Continental Cupissa Pograjc on saavuttanut kaksi osakilpailuvoittoa.
Ari Aaltonen

| Ari Aaltonen> Henkilötiedot |
| --- | --- |
Syntynyt: 19. huhtikuuta 1960 (ikä 64) Pori, Suomi
Kansalaisuus:   Suomi
Jääkiekkoilija
Lempinimi:  Turbo
Pelipaikka:  puolustaja
Maila:  vasen
Pituus:  183 cm
Paino:  87 kg
Pelaajaura
Pääsarjaura:  1981–1981
Seurat:  Ässät (SML) JoKP (I-div.)
Ari Aaltonen (s. 19. huhtikuuta 1960 Pori) on suomalainen jääkiekkovalmentaja ja entinen puolustaja, joka toimi viimeksi kaudella 2016–2017 Mestis-joukkue Jokipoikien päävalmentajana helmikuuhun 2017 saakka. Hän pelasi pelaajauransa pääasiassa I-divisioonaa Joensuun Kiekko-Pojissa, mutta esiintyi myös kahden SM-liigaottelun verran Porin Ässissä kaudella 1981–1982.